**nimeni**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cel care s-a dus aproape

umblând între zile și nopți

dar totuși departe

când pleoapele-ți deschizi

nu s-a mai întors

bănuieli tatuate pe chipul unui amurg

tristeți după culoarea celui spălat de sânge

nimeni n-ar înțelege

o clipă atât de ușor risipită

lăsată ca pradă

fiare cu sângele-n clocot

întâi

se pierde uitarea

apoi

plânsul nepătat de speranță

o prăbușire spre ceva

înlocuind un nimeni